CELEX: C2004/273/13
Language: sk
Date: 2004-11-06 00:00:00
Title: Rozsudok Súdneho dvora (prvá komora) zo 16. septembra 2004 vo veci C-28/03 (návrh na začatie konania o prejudiciálnej otázke podaný Symvoulio tis Epikrateias): Epikouriko kefalaio proti Ypourgos Anaptyxis (Poistenia — Články 15 a 16 prvej smernice 73/239/EHS — Články 17 a 18 prvej smernice 79/267/EEC — Konanie o likvidácii poisťovne po odňatí oprávnenia na výkon činnosti — Poradie prednostných práv mzdových nárokov a pohľadávok z poistenia)

6.11.2004   
            
            
               SK
            
            
               Úradný vestník Európskej únie
            
            
               C 273/7
            
         
      ROZSUDOK SÚDNEHO DVORA
   
   (prvá komora)
   zo 16. septembra 2004
   vo veci C-28/03 (návrh na začatie konania o prejudiciálnej otázke podaný Symvoulio tis Epikrateias): Epikouriko kefalaio proti Ypourgos Anaptyxis (1)
   
   (Poistenia - Články 15 a 16 prvej smernice 73/239/EHS - Články 17 a 18 prvej smernice 79/267/EEC - Konanie o likvidácii poisťovne po odňatí oprávnenia na výkon činnosti - Poradie prednostných práv mzdových nárokov a pohľadávok z poistenia)
   (2004/C 273/13)
   Jazyk konania: gréčtina
   Vo veci C-28/03, predmetom ktorej je návrh podaný 24. januára 2003 Súdnemu dvoru v súlade s článkom 234 ES, uznesením Symvoulio tis Epikrateias (Grécko) z 23. októbra 2002, na začatie konania o prejudiciálnej otázke, ktorá vyplynula zo sporu prejednávaného pred týmto vnútroštátnym súdom medzi Epikouriko kefalaio a Ypourgos Anaptyxis, za prítomnosti: Omospondia Asfalistikon Syllogon Ellados, Súdny dvor (prvá komora), v zložení: predseda P. Jann, sudcovia A. Rosas, S. von Bahr, Silva de Lapuerta, K. Lenaerts (spravodajca), generálny advokát: L. A. Geelhoed, tajomník: M.-F. Contet, hlavný referent, vyhlásil dňa 16. septembra 2004 rozsudok, ktorého výrok znie:
   Články 15 a 16 prvej smernice Rady 73/239/EHS z 24. júla 1973 o koordinácii zákonov, iných právnych predpisov a správnych opatrení vzťahujúcich sa na začatie a vykonávanie priameho poistenia s výnimkou životného poistenia, v znení druhej smernice Rady 88/357/EHS z 22. júna 1988 o koordinácii zákonov, iných právnych predpisov a správnych opatrení, týkajúcich sa priameho poistenia s výnimkou životného poistenia, na uľahčenie účinného vykonávania slobody poskytovať služby a o zmene a doplnení smernice 73/239/EHS a smernice Rady 92/49/EHS z 18. júna 1992 o koordinácii zákonov, iných právnych predpisov a správnych opatrení týkajúcich sa priameho poistenia s výnimkou životného poistenia a o zmene a doplnení smerníc 73/239/EHS a 88/357/EHS (tretia smernica o „neživotnom poistení“) a články 17 a 18 prvej smernice Rady 79/267/EHS z 5. marca 1979 o koordinácii zákonov, iných právnych predpisov a správnych opatrení vzťahujúcich sa na začatie a vykonávanie podnikania v oblasti životného poistenia, v znení druhej smernice Rady 90/619/EHS z 8. novembra 1990 o koordinácii zákonov, iných právnych predpisov a správnych opatrení týkajúcich sa priameho životného poistenia, ktorou sa ustanovujú opatrenia na uľahčenie účinného výkonu slobodného poskytovania služieb, a ktorou sa mení a dopĺňa smernica 79/267/EHS, a v znení smernice Rady 92/96/EHS z 10. novembra 1992 o koordinácii zákonov, iných predpisov a správnych opatrení vzťahujúcich sa na priame životné poistenie, ktorou sa menia a dopĺňajú smernice 79/267/EHS a 90/619/EHS (tretia smernica o životnom poistení), nebránia vnútroštátnej právnej úprave, podľa ktorej v prípade vyhlásenia konkurzu, likvidácie alebo podobnej situácie úpadku poisťovne môžu byť aktíva, predstavujúce technické rezervy, prednostne použité na úhradu mzdových nárokov pred pohľadávkami z poistenia, pokiaľ táto úprava priznáva posledne uvedeným pohľadávkam prednostné právo, ktorého základom sú v každom prípade okrem aktív predstavujúcich technické rezervy aj ďalšie aktíva podniku a ktorý môže byť na základe ministerského rozhodnutia rozšírený na všetky disponibilné aktíva podniku.
   
      (1)  Ú. v. EÚ C 70 z 22.3.2003